b'\n_START_ARTICLE_\nDami\xc5\xa1evo naselje\n_START_PARAGRAPH_\nDami\xc5\xa1evo naselje je ime za stanovanjsko naselje, ki se nahaja na desnem bregu reke Drave v Mariboru. Upravno spada na podro\xc4\x8dje Mestne \xc4\x8detrti Studenci in se nahaja vzhodno od centra le teh, nekdaj pa je bilo del naselja Pekre._NEWLINE_Naselje na zahodu omejuje gozd, na vzhodu Industrijska cona Marles, na jugu \xc5\xbeelezni\xc5\xa1ka proga Maribor-Dravograd, medtem ko na severu reka Drava._NEWLINE_Poimenovano je po nekdanjem lastniku parcel Dami\xc5\xa1u, ki jih je razdelil v stavbi\xc5\xa1\xc4\x8da in kasneje prodal, tako da so danes pozidana.'